**ПРИПРЕМА ЗА ЧАС БРОЈ 8**

|  |  |
| --- | --- |
| **Наставна тема:** | Слушање, извођење музике |
| **Наставна јединица:** | Најтише |
| **Тип часа:** | обрада, обнављање |
| **Циљ часа:** | * Развој маште и стваралачких способности ученика. * Стицање навике слушања музике. * Неговање способности извођења музике (певање/свирање). * Упознавање са новим музичким садржајима. |
| **Очекивани исходи на крају часа:** | * примењује правилан начин певања и договорена правила понашања у групном певању и свирању; * повезује музичко дело у односу на њему блиске ситуације, врсту гласа и боју инструмента са карактером дела; |
| **Наставне методе:** | монолошка, дијалошка, рад на тексту, демонстративна , игровне активности |
| **Наставна средства:** | Текстуална, визуелна, аудитивна, аудио-визуелна, мануелна |
| **Облици рада:** | фронтални, групни рад, рад на тексту |
| **Међупредметно повезивање:** | Српски језик, ликовна култура |

ТОК ЧАСА

|  |
| --- |
| Уводни део часа |
| У уводном делу часа поновити са ученицима бројалицу „Кестен” и песму „Зец копа репу”. Обновити да тонови могу бити ТИХИ и ГЛАСНИ. |
| Главни део часа |
| Пустити ученицима песму „Успаванка за Аћима”, Миодраг Илић Бели.  Ученицима објаснити шта је то УСПАВАНКА (нежна и тиха песма која се пева детету пред спавање како би лакше заспало и имало пријатне снове).  Поразговарати са ученицима које речи најбоље описују успаванку и дати им да реше задатак са 22. стране: Заокружи понуђене речи које описују успаванку.  Решење задатка је: тиха, нежна и спора.  Поразговарати са ученицима о томе како се осећају док слушају песму „Успаванка за Аћима”.  Упутити ученике на ребус са 22. стране и помоћи им у решавању уколико је потребно. Решење ребуса је САТ.  Навежбајте да певате песму „Брате Иво”. Ученике поделите се у две групе. Једна група прати песму на штапићима, а друга група удара дланом о длан. Упутити ученике да када виде симбол , да то значи да тада наступа тишина.  Објаснити ученицима да тишина позитивно утиче на здравље и чуло слуха. |
| Завршни део часа |
| Упутити ученике на задатак са 25. стране у уџбенику. Објаснити ученицима да им је овај инструмент потребан за следећи час музике културе.  Направи нови музички инструмент који се зове даире. Даире су врста ударачког инструмента који се састоји из обруча на који су нанизане металне плочице.  Упутство за израду инструмента: Уз помоћ одраслих направи овај инструмент. Потребни су ти: један колут од потрошеног широког селотејпа, десет металних чепова од флаше,тањи канап.  Нека ти неко од одраслих помогне да пробушиш чепове кроз средину.  Спој два чепа и провуци канап кроз рупице. Вежи канап за обруч селотејпа равномерно на пет места и залепи селотејп траком саунутрашње стране. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду * сам процењује свој напредак |
| Активности наставника: |
| * редовно пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке * подстиче ученике на учење |
| Начин провере остварености исхода: |
| Успешност извођења песме. |
| Изглед табле: |
| *Успаванка је нежна и тиха песма која се пева детету пред спавање како би лакше заспало и имало пријатне снове.*  *Тишина позитивно утиче на здравље и чуло слуха.* |