**ПРИПРЕМА ЗА ЧАС БРОЈ 16**

|  |  |
| --- | --- |
| **Наставна тема:** | Извођење музике, слушање музике и музичко стваралаштво |
| **Наставна јединица:** | Деда Мразово весеље |
| **Тип часа:** | обрада, обнављање |
| **Циљ часа:** | * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. |
| **Очекивани исходи на крају часа:** | * направи дечје ритмичке инструменте; * пева по слуху песме различитог садржаја и расположења; |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Ликовна култура |

ТОК ЧАСА

|  |
| --- |
| Уводни део часа (5 минута) |
| У уводном делу часа обновити песму„Пада снежак”.  Објаснити ученицима обичаје везане за обележавање новогодишњих празника.  То су дани када се сви веселе, када се украшава јелка, дарују и примају поклони и певају празничне песме.  Поразговарати са ученицима:   * Да ли се радују Новој години и како ће је прославити? * Које поклоне очекују, а које поклоне припремају за своје ближње? |
| Главни део часа (35 минута) |
| Обрада песме „Деда мраз”:   * Слушање песме „Деда мраз”. Поразговарати са ученицима како се осећају док слушају композицију „Деда мраз”. * Обрада текста песме. Учитељ/ учитељица прво читају текст песме а ученици затим понављају изговор текста заједно са учитељем/ учитељицом поступно, стих по стих. * Ученици певају затим песму заједно са учитељем/ учитељицом поступно, строфу по строфу. * Бојење новогодишњих украса на слици   Обрада песме „Звончићи”:   * Слушање песме „Звончићи”. * Обрада текста песме. Учитељ/ учитељица прво читају текст песме а ученици затим понављају изговор текста заједно са учитељем/ учитељицом поступно, стих по стих. * Ученици певају затим песму заједно са учитељем/ учитељицом поступно, строфу по строфу. * Упознавање ученика са новим ударачким инструментом, звечком, на коме звук настаје када се инструмент протресе. * Музичко стваралаштво: Ученици треба да направе звечку по упутству које је дато улекцији. * Ученици затим треба да смисле ритмичку пратњу за песму „Звончићи” и да је заједно певају и свирају на доступним инструментима. |
| Завршни део часа (5 минута) |
| У завршном делу часа ученицима задати следеће:   * Ученици треба на часу да обоје новогодишњу јелку у лекцији, на основу упутства које одређује која боја одговара задатом облику. * Домаћи задатак је да ученици направе новогодишњу честитку и поклоне је најбољем другу или другарици. |
| Активности ученика: |
| Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |