**ПРИПРЕМА ЗА ЧАС БРОЈ 23**

|  |  |
| --- | --- |
| **Наставна тема:** | Извођење музике и слушање музике |
| **Наставна јединица:** | Пролећне игре |
| **Тип часа:** | обрада |
| **Циљ часа:** | * Овладавање вештином извођења музике кроз певање, играње и свирање. * Упознавање са новим музичким инструментом и новим музичким садржајима. * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. |
| **Очекивани исходи на крају часа:** | * повезује почетне тонове песама- модела и једноставних наменских песама са бојама, ритам са графичким приказом; * пева по слуху песме различитог садржаја и расположења; * ствара звучне ефекте, покрете уз музику, мању ритмичку целину помоћу различитих извора звука, ритмичку пратњу за бројалице, песме и музичке игре помоћу различитих извора звука * пева по слуху уз покрет народне песме, музичке игре; |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Свет око нас, Физичко и здравствено васпитање, Ликовна култура |

ТОК ЧАСА

|  |
| --- |
| Уводни део часа (5 минута) |
| Упознавање ученика са додолским песмама. Упознавање ученика са хармоником, новим музичким инструментом. |
| Главни део часа (35минута) |
| Обрада песме „Ми идемо преко поља”:   * Слушање песме „Ми идемо преко поља”. * Обрада текста песме. Учитељ/ учитељица прво читају текст песме а ученици затим понављају изговор текста заједно са учитељем/ учитељицом поступно, стих по стих. * Ученици затим певају песму заједно са учитељем/ учитељицом поступно, строфу по строфу * Свирање песме на музичком инструменту звечке и штапиће уз једноставну ритмичку пратњу. Поделити ученике у две групе. Једна група свира штапиће а друга звечке, као што је приказано у тексту песме. * Објаснити ученицима да почетни слог песме ми, представља ноту миу музичкој нотацији- солмизацији, као и да је на музичком инструменту металофону нота ми обележена жутом бојом. * Ученици треба да осмисле покрете и игре за призивање кише.   Упознавање ученика са новим музичким инструментом, хармоником. Инструмент може бити састављен од белих и црних дирки, или од дугмади. Хармоника која има дугмад назива се дугметара. Тон на хармоници се производи развлачењем и скупљањем меха.  Обрада композиције „Коларићу панићу”:   * Показати ученицима како се игра коло „Коларићу панићу”, објаснити кораке на основу упутства у лекцији. * Ученици треба да отпевају и одиграју коло заједно са учитељем/ учитељицом. |
| Завршни део часа (5 минута) |
| Задатак: решавање ребуса уз помоћ учитеља/учитељице |
| Активности ученика: |
| * Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| * Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |
| Изглед табле: |
| додолска песма  По народном обичају у прошлости, девојке које су се звале доде или додоле играле су уз додолске песме и тако призивале кишу.  Хармоника је музички инструмент са црним и белим диркама и/или дугмадима.  Тон се добија развлачењем и скупљањем меха инструмента уз истовремено притискање дирки. |