**ПРИПРЕМА ЗА ЧАС БРОЈ 21**

|  |  |
| --- | --- |
| **Наставна тема:** | Извођење музике и слушање музике |
| **Наставна јединица:** | Чудесна шума |
| **Тип часа:** | обрада |
| **Циљ часа:** | * Овладавање вештином извођења музике кроз певање, играње и свирање. * Упознавање са новим музичким инструментом и новим музичким садржајима. * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. |
| **Очекивани исходи на крају часа:** | * повезује почетне тонове песама- модела и једноставних наменских песама са бојама, ритам са графичким приказом; * пева по слуху песме различитог садржаја и расположења; * ствара звучне ефекте, покрете уз музику, мању ритмичку целину помоћу различитих извора звука, ритмичку пратњу за бројалице, песме и музичке игре помоћу различитих извора звука; |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Свет око нас, ликовна култура |

ТОК ЧАСА

|  |
| --- |
| Уводни део часа (5 минута) |
| Увод у ново поглавље „Ал’ је леп овај свет” и ново годишње доба- пролеће.  Упознати ученике са новим областима, појмовима и задацима који ће се обрађивати у овом поглављу:   * Учиће се нове песме, игре, бројалице и празничне песме. * Откриће се шта су народне песме и обичаји. * Како се игра народно коло. * Шта су додолске песме. * Упознаће се нови музички инструменти. * Упознаће се нови музички појмовима и кретањем мелодије. * Откриће се како да се уз помоћ боја препознају и певају тонови различитих висина. |
| Главни део часа (35 минута) |
| Обрада дечје песме из Финске „Пролеће у шуми”.   * Ученици треба да опишу и заокруже од понуђених одговора каква осећања буди ова песма.   Обрада песме „Магарац и кукавица”, композитора Андреа Гретрија.   * Слушање композиције. Уз помоћ учитеља/учитељице осмислити ритмичку пратњу на доступним музичким инструментима. Одсвирати и отпевати песму заједно.   Обрада песме „Ресаво, водо 'ладна”:   * Слушање песме „Ресаво, водо 'ладна”. * Обрада текста песме. Учитељ/ учитељица прво читају текст песме а ученици затим понављају изговор текста заједно са учитељем/ учитељицом поступно, стих по стих. * Појашњење непознатих речи. * Објашњење правилног начина певања, и правилног положаја тела приликом певања. Кичма је права, доња вилица је опуштена, а врат није стегнут и напет већ олабављен. * Ученици певају затим песму заједно са учитељем/ учитељицом поступно, строфу по строфу. Поделити ученике у две групе. Девојчице певају прва два стиха, а дечаци друга два стиха * Ученици затим треба да смисле ритмичку пратњу на доступним инструментима ( звечка или бубањ) уз помоћ учитеља или учитељице. Сви заједно треба да поново певају песму, а да притом група девојчица свира на штапићима као што је приказано изнад текста песме, а група дечака свира нову ритмичку пратњу која је осмишљена уз помоћ бубња или звечке. Затим обе групе треба да замене улоге, и да девојчице свирају уз помоћ бубњева и звечки, а дечаци уз помоћ штапића. * Објашњење модела, почетни слог песме ре, представља ноту реу музичкој нотацији - солмизацији, док је на музичком инструменту металофону нота ре обележена браон бојом. |
| Завршни део часа (5 минута) |
| Ученици треба да реше ребус уз помоћ учитеља/ учитељице.  Решење ребуса је **кукавица.** |
| Активности ученика: |
| * Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| * Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |