**ПРИПРЕМА ЗА ЧАС БРОЈ 12**

|  |  |
| --- | --- |
| **Наставна тема:** | Извођење музике, слушање музике и музичко стваралаштво |
| **Наставна јединица:** | Преко брда, преко брега |
| **Тип часа:** | обрада |
| **Циљ часа:** | * Овладавање вештином извођења музике кроз певање, играње и свирање. * Упознавање са новим музичким инструментом и новим музичким садржајима. * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. |
| **Очекивани исходи на крају часа:** | * направи дечје ритмичке инструменте; * пева по слуху песме различитог садржаја и расположења; * ствара звучне ефекте, покрете уз музику, мању ритмичку целину помоћу различитих извора звука, ритмичку пратњу за бројалице, песме и музичке игре помоћу различитих извора звука; |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Свет око нас |

ТОК ЧАСА

|  |
| --- |
| Уводни део часа (10 минута) |
| Увод у ново поглавље "Снежна авантура” и ново годишње доба- зиму.  Упознати ученике са новим областима, појмовима и задацима који ће се обрађивати у следећем поглављу:   * Учиће се нове песме, игре и бројалице, као и посебне песме које се изводе у свечаним приликама. * Упознаће се нови музички инструменти, откриће се начин на који могу да се направе музички инструменти, као и начин како се на њима свира. * Упознаће се нови музички појмови: оркестар, мелодија, дубоки и високи тонови, различите врсте људских гласова. * Откриће се како музиком може да се исприча прича * Сазнаће се шта је то музички бонтон.   Поставити ученицима питање из живота:   * Које је њихово омиљено годишње доба? * Да ли се радују зими и зашто? * Које су њихове омиљене игре на снегу? * Испричати најзанимљивију зимску авантуру? |
| Главни део часа (30 минута) |
| Обрада песме „Пада снежак”:   * Час наставити слушањем песме „Пада снежак”, композитора Станише Коруновића. * Обрада текста песме. Учитељ/учитељица прво читају текст песме а ученици затим понављају изговор текста заједно са учитељем/ учитељицом поступно, стих по стих. * Објашњавање непознатих речи у тексту. Значење речи пој = певање. * Музика и здравље: објаснити ученицима да је јако важно да зими заштите своје грло, јер хладноћа може лоше да утиче на глас. * Ученици затим певају песму „Пада снежак” заједно са учитељем/ учитељицом поступно, строфу по строфу. * Одабрати два ученика који ће смислити покрете за песму „Пада снежак”, покрете затим треба да представе свим другарима у одељењу и покажу им како се игра.   Обрада бројалице „Зимска авантура”:   * Читање текста песме. Учитељ/ учитељица прво читају текст песме а ученици затим понављају изговор текста заједно са учитељем/ учитељицом поступно, стих по стих. * Упознавање са новим музичким инструментом бубњем, објаснити да је то инструмент који се свира ударањем рукама или палицама. * Креативан рад- музичко стваралаштво: Прављење бубња по упутству из уџбеника. * Изговарање бројалице „Зимска авантура” и свирање на бубњу. |
| Завршни део часа (5 минута) |
| Решавање два ребуса из лекције. Решење првог ребуса је МРАЗ, а решење другог ребуса је БУБАЊ. |
| Активности ученика: |
| Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |