**ПРИПРЕМА ЗА ЧАС БРОЈ 33**

|  |  |
| --- | --- |
| **Наставна тема:** | Слушање музике, извођење музике, музичко стваралаштво |
| **Наставна јединица:** | Слика и звук |
| **Тип часа:** | обрада |
| **Циљ часа:** | * Развој маште и стваралачких способности ученика. * Упознавање са новим музичким садржајима. * Овладавање вештином извођења музике кроз певање и свирање. |
| **Очекивани исходи на крају часа:** | * повезује музичко дело у односу на њему блиске ситуације, врсту гласа и боју инструмента са карактером дела; * препозна музички почетак и крај и понављање теме или карактеристичног мотива у слушаном делу; |
| **Наставне методе:** | монолошка, дијалошка, рад на тексту, демонстративна , игровне активности |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Српски језик, Енглски језик, Ликовна култура |

ТОК ЧАСА

|  |
| --- |
| Уводни део часа |
| Обнови са ученицима песму „Авантуре малога ЈуЈу”. |
| Главни део часа |
| Учитељ/учитељица објашњава ученицима да музика има важну улогу у цртаним филмовима. Она истиче ликове и приказује радњу и осећања цртаних јунака.  Задаје ученицима задатак са 76. стране уџбеника.  На сликама су приказани ликови из цртаних филмова.  Повежи назив композиције са ликовима из одговарајућег цртаног филма.  У празна поља на свакој слици напиши одговарајуће слово које се налази испред назива композиције.  Успешност израде задатка проверава учитељ.  Следећа активност је слушање композиције „Пећа и вук”. За време слушања музике учитељ/учитељица објашњава ученицима да се на сликама налазе ликови из музичког дела „Пећа и вук”. Сваки од тих ликова је дочаран музиком на другачији начин.  Приликом првог слушања пушта композицију у деловима објашњавајући сваки лик понаособ. Приликом другог слушања ученицима пушта целу композицију.  Учитељ/учитељица пушта ученицима композицију и задаје им задатак са 77. стране уџбеника.  Линијама повежи ликове са речима које их описују.  Решење задатка:  Птица - Весело  Мачка - Лукаво  Пећа - Раздрагано  Вук - Застрашујуће  Деда - Љутито  Патка - Поспано  Ловци - Борбено |
| Завршни део часа |
| Задати ученицима домаћи задатак:  Одгледај свој омиљени цртани филм прво са звуком, а потом без звука.  Објасни на који начин је одсуство музике утицало на твој доживљај цртаног филма.  Свој утисак можеш појаснити усмено или писмено на следећем часу. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду * сам процењује свој напредак |
| Активности наставника: |
| * редовно пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке * подстиче ученике на учење и активно слушање музике |
| Начин провере остварености исхода: |
| Успешност решених задатака. |
| Изглед табле: |
| *Музика има важну улогу у цртаним филмовима. Она истиче ликове и приказује радњу и осећања цртаних јунака.* |