**ПРИПРЕМА ЗА ЧАС БРОЈ 34**

|  |  |
| --- | --- |
| **Наставна тема:** | Слушање музике, музичко стваралаштво |
| **Наставна јединица:** | Свечани летњи концерт |
| **Тип часа:** | обрада, обнављање |
| **Циљ часа:** | * Упознавање са новим музичким садржајима. * Развој маште и стваралачких способности ученика. * Неговање способности извођења музике (певање/свирање). * Стицање навике слушања музике. |
| **Очекивани исходи на крају часа:** | * изабере према литерарном садржају одговарајући музички садржај. |
| **Наставне методе:** | игровне активности |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | српски језик, свет око нас, ликовна култура |

ТОК ЧАСА

|  |
| --- |
| Уводни део часа |
| У уводном делу часа обновити претходно научено градиво. Ученици оставити питања:   * Како се оглашава веверица? * Како се оглашава жаба? * Како звучи грмљавина и слично… |
| Главни део часа |
| Пре читања приче Свечани Летњи коцерт објаснити ученицима шта се очекује од њих. Да опонашају/имитирају звукове из приче.  Док читаш причу „Свечани летњи концерт”, имитирај (звуком пропрати) сваку реч црвене боје. Звукове можеш стварати гласом, покретима тела, свирањем музичких инструмената које си направио/направила на часовима музичке културе или помоћу предмета из околине. |
| Завршни део часа |
| У завршном делу часа ученици цртају у свескама свој доживљај приче „Свечани летњи концерт”. Док ученици цртају свој доживљај приче учитељ/учитељица у позадини пушта одговарајућу музику. Предлог за пуштање амбијенталне музике која дочарава звук шуме, летње олује, нумера класичне музике која је оставила највише утисака на ученике и слично. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду * сам процењује свој напредак |
| Активности наставника: |
| * редовно пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке * подстиче ученике на учење и активно слушање музике |
| Начин провере остварености исхода: |
| Успешност имитације звукова из приче. |

**Прилог:**

**Свечани летњи концерт**

Био је диван летњи дан. Зраци сунца обасјавали су крошње чаробне шуме. Поветарац је лагано њихао гране, док је веверица слушала шум лишћа и грицкала лешник. Жубор потока је надјачавао цвркут птица. Из воде је искочила жаба и крекетањем поздравила птице. Одједном, из дубине шуме, зачула се граја. То су биле животиње које су брзим корацима журиле на најважнији догађај у шуми – свечани летњи концерт.

Док је публика пристизала, диригенткиња Лија припремала је весели оркестар. Чланови оркестра су са нестрпљењем чекали почетак концерта. Зека је нервозно звецкао даирама, меда је увежбавао ритам на бубњу, а јеж се подсећао своје соло тачке на фрули. Тачно у подне детлић је куцнуо у дрво и концерт је почео.

У публици, сова и остале птице уживале су у првим тоновима песме. Међутим, нису сви знали за музички бонтон. Јазавац је грицкао жир, пуж је каснио, а јелен и корњача су шапутали. Вук их је све строго опоменуо: „Псссссст!” Музика се орила целом шумом. Публика је уживала у фантастичној свирци оркестра. Велики аплауз прекинуо је јак олујни ветар. Зачула се грмљавина и почео је пљусак. Сви су се разбежали осим пужа који се сакрио у своју кућицу.