**ПРИПРЕМА ЗА ЧАС БРОЈ 6**

|  |  |
| --- | --- |
| **Наставна тема:** | Извођење, слушање музике, музичко стваралаштво |
| **Наставна јединица:** | Шта се то чује? |
| **Тип часа:** | обрада, обнављање |
| **Циљ часа:** | * Овладавање вештином извођења музике кроз певање, играње и свирање. * Упознавање са новим музичким инструментом и новим музичким садржајима. * Разликовање специфичних звукова из окружења и степена њихове јачине. * Стицање навике слушања музике. |
| **Очекивани исходи на крају часа:** | * Пева по слуху песме различитог садржаја и расположења. * Разликује одабране звукове и тонове, певање/свирање; хор/један певач/група певача; оркестар/један свирач/група свирача, боју различитих певачких гласова и инструмената и музичке изражајне елементе. * Повезује почетне тонове песама- модела и једноставних наменских песама са бојама, ритам са графичким приказом. * Направи дечје музичке инструменте. |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Физичко васпитање, Свет око нас |

ТОК ЧАСА

|  |
| --- |
| Уводни део часа (5 минута) |
| У уводном делу часа објаснити ученицима нове музичке појмове:  Шта је звук, а шта је тон?  Звук је све оно што се чује, а тон је звук који може да се отпева или одсвира.  Објаснити ученицима да су ноте знакови помоћу којих се пишу тонови. |
| Главни део часа (30 минута) |
| Обрада песме „Звук и тон”:   * Час се наставља слушањем песме „Звук и тон”, Зориславе М. Васиљевић. * На задатим илустрацијама у лекцији ученици треба да уоче где је приказано стварање тона, а где стварање звука. * Поразговарати са ученицима о инструментима које познају, и упутити их да покретима тела, на невербални начин дочарају како се тај инструмент свира. * Објаснити ученицима нов музички појам - музички инструмент. Објаснити да је музички инструмент предмет на коме се свира.   Обрада песме „Добро јутро, добар дан”:   * Пустити ученицима да одслушају песму „Добро јутро, добар дан”, Татјане Дробни. * Учитељ/ учитељица прво чита текст песме, а ученици затим понављају делове текста по стиховима поступно, заједно са учитељем. * Затим ученици прво певају песму „Добро јутро добар дан” заједно са учитељем, а потом још једном самостално без помоћи учитеља. * Упознавање ученика са првим ударачким инструментом - дрвеним штапићима. * Прављење музичког инструмента - дрвени штапићи по упутству из уџбеника. * Свирање песме на музичком инструменту уз једноставну ритмичку пратњу. |
| Завршни део часа (10 минута) |
| Ученици свирају и певају заједно песму „Добро јутро, добар дан” уз помоћ доступног ударачког музичког инструмента. Задати ученицима да за следећи час понесу у школу два кестена. |
| Активности ученика: |
| Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |
| Изглед табле: |
| *Звук је све оно што се чује, а тон је звук који може да се одпева или одсвира.*  *Ноте су знаци за записивање тонова.* |