**ПРИПРЕМА ЗА ЧАС БРОЈ 13**

|  |  |
| --- | --- |
| **Наставна тема:** | Извођење музике и слушање музике |
| **Наставна јединица:** | Снежни оркестар |
| **Тип часа:** | обрада |
| **Циљ часа:** | * Овладавање вештином извођења музике кроз певање, играње и свирање. * Упознавање са новим музичким инструментом и новим музичким садржајима. * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. |
| **Очекивани исходи на крају часа:** | * ствара звучне ефекте, покрете уз музику, мању ритмичку целину помоћу различитих извора звука, ритмичку пратњу за бројалице, песме и музичке игре помоћу различитих извора звука; * објашњава својим речима доживљај свог и туђег извођења; * повезује музичко дело у односу на њему блиске ситуације, врсту гласа и боју инструмента са карактером дела; * разликује одабране звукове и тонове, певање/свирање; хор/један певач/група певача; оркестар/један свирач/група свирача, боју различитих певачких гласова и инструмената и музичке изражајне елементе; |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Свет око нас, Ликовна култура |

ТОК ЧАСА

|  |
| --- |
| Уводни део часа (5 минута) |
| Објанити ученицима нове музичке појмове: шта је оркестар, а ко је диригент?  Велика група свирача која заједно свирају представљају оркестар.  Диригент је особа која управља заједничким свирањем свих извођача у оркестру или на сцени. |
| Главни део часа (30 минута) |
| Обрада песме „Пада снежак”:   * Подсетити ученике на песму „Пада снежак”, која је обрађена у претходној лекцији под називом **Преко брда, преко брега**. * Саставити оркестар у одељењу. Поделити ученике по групама који ће да свирају на различитим музичким инструментима који су им доступни. Једна група треба да свира дрвене штапиће, друга група бубањ а трећа даире. Учитељ/ учитељица ће представљати диригента и управљати заједничким извођењем- свирањем песме „Пада снежак”.   Обрада композиција: "Трич-трач полка”, Јохана Штрауса млађег и "Четири годишња доба - Зима" Антонија Вивалдија:   * Објаснити ученицима нов музички појам- солиста на инструменту. Солиста на инструменту представља особу која сама свира уз пратњу других музичких инструмената. * Појашњење појма **полка**. Полка је живахан народни плес. * Послушати композиције „Трич-трач полка” и „Четири годишња доба - Зима” * Поразговарати са ученицима: * Ученици треба да одреде у којој од ове две композиције се чује солиста на инструменту, а у којој оркестар? * Ученици треба да покушају да препознају инструмент који се издваја, на коме свира солиста, и да одговоре да ли су раније чули за тај инструмент. * Упознати ученике са новим музичким инструментом - виолином. Виолина је дрвени инструмент који садржи 4 жице, а тон се добија превлачењем гудала преко жица, због чега овај инструмент спада у гудачке инструменте. * Ученици треба да опишу своја осећања док су слушали две задате композиције |
| Завршни део часа (10 минута) |
| Учитељ/ учитељица задају ученицима да ураде задатак на крају лекције. Треба оловком да повежу све бројеве од најмањег до највећег и затим ће добити слику једног гудачког инструмента. Ученици треба да препознају који је инструмент у питању и да га обоје. |
| Активности ученика: |
| Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |
| Изглед табле: |
| *Велика група свирача која заједно свирају представљају оркестар.*  *Диригент је особа која управља заједничким свирањем свих извођача у оркестру или на сцени.* |