**ПРИПРЕМА ЗА ЧАС БРОЈ 27**

|  |  |
| --- | --- |
| **Наставна тема:** | Извођење музике и музичко стваралаштво |
| **Наставна јединица:** | Музикални цветови |
| **Тип часа:** | утврђивање |
| **Циљ часа:** | * Овладавање вештином извођења музике кроз певање и свирање. * Упознавање са новим музичким садржајима. * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. |
| **Очекивани исходи на крају часа:** | * Пева по слуху песме различитог садржаја и расположења. * Повезује почетне тонове песама- модела и једноставних наменских песама са бојама, ритам са графичким приказом. |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, индивидуални, у пару, групни |
| **Међупредметно повезивање:** | Ликовна култура, Српски језик |

ТОК ЧАСА

|  |
| --- |
| Уводни део часа (5 минута) |
| Обнављање тонова песама - модела за ноте до, ре, ми, фа и сол, и повезивање са одговарајућим бојама. |
| Главни део часа (30 минута) |
| Обнављање песама и групно певање:  Свака боја цвета одговара боји одговарајућег тона на металофону.  Објаснити ученицима:   * зеленом бојом на металофону је означена нота до. Песмица „Добро јутро, добар дан” је одговор на постављено питање: У којој песми је кишобран распродан?. Ова песма представља модел за ноту до, чији почетни слог прве речи песме почиње нотом до. Зелени цвет представља симбол за ноту до. Ученици у празан квадратић испод цвета треба да упишу назив одговарајуће песме и да је заједно отпевају. * браон бојом на металофону је означена нота ре. Песмица „Ресаво, водо ’ладна” је одговор на питање: У којој песми се води разговор између реке и девојке Јелене?. Ова песма представља модел за ноту ре, чији почетни слог прве речи песме почиње нотом ре. Браон цвет представља симбол за ноту ре. Ученици у празан квадратић испод цвета треба да упишу назив одговарајуће песме и да је заједно отпевају. * жутом бојом на металофону је означена нота ми. Песмица „Ми идемо преко поља” је одговор на постављено питање: Која је песма додолска? Ова песма представља модел за ноту ми, чији почетни слог прве речи песме почиње нотом ми. Жути цвет представља симбол за ноту ми. Ученици у празан квадратић испод цвета треба да упишу назив одговарајуће песме и да је заједно отпевају. * плавом бојом на металофону је означена нота фа. Песмица „Фабрика бонбона” је одговор на постављено питање: У којој песми се говори о производњи слаткиша?. Ова песма представља модел за ноту фа, чији почетни слог прве речи песме почиње нотом фа. Плави цвет представља симбол за ноту фа. Ученици у празан квадратић испод цвета треба да упишу назив одговарајуће песме и да је заједно отпевају. * црвеном бојом на металофону је означена нота сол. Песмица „Сол ми дај” је одговор на постављено питање: Која песма има скоковиту мелодију?. Ова песма представља модел за ноту сол, чији почетни слог прве речи песме почиње нотом сол. Црвени цвет представља симбол за ноту сол. Ученици у празан квадратић испод цвета треба да упишу назив одговарајуће песме и да је заједно отпевају. |
| Завршни део часа (10 минута) |
| Сваки ученик треба да одреди своју омиљену песму, напише њен назив и нацрта како је доживљава. |
| Активности ученика: |
| Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |