**ПРИПРЕМА ЗА ЧАС БРОЈ 14**

|  |  |
| --- | --- |
| **Наставна тема:** | Извођење музике и слушање музике |
| **Наставна јединица:** | Горе – доле |
| **Тип часа:** | обрада |
| **Циљ часа:** | * Овладавање вештином извођења музике кроз певање, играње и свирање. * Упознавање са новим музичким инструментом и новим музичким садржајима. * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. |
| **Очекивани исходи на крају часа:** | * разликује одабране звукове и тонове, певање/свирање; хор/један певач/група певача; оркестар/један свирач/група свирача, боју различитих певачких гласова и инструмената и музичке изражајне елементе; * препозна музички почетак и крај и понављање теме или карактеристичног мотива у слушаном делу; * повезује музичко дело у односу на њему блиске ситуације, врсту гласа и боју инструмента са карактером дела; * пева по слуху песме различитог садржаја и расположења; * примењује правилан начин певања и договорена правила понашања у групном певању и свирању; * свира по слуху звучне ономатопеје и илустрације, ритмичку пратњу уз бројалице и песме, једноставне аранжмане, свирачке деонице у музичким играма; |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Ликовна култура |

ТОК ЧАСА

|  |
| --- |
| Уводни део часа (5 минута) |
| Упознати ученике да тонови могу бити дубоки и високи, а да мелодија представља низ тонова који чине заједничку целину. |
| Главни део часа (30 минута) |
| Слушање композиција композитора Камиј Сен- Санса из Карневала животиња: „Слон” и „Кавез за птице”:   * Уочити разлике у композицијама „Слон” и „Кавез за птице” * Ученици треба да препознају дубоке и високе тонове у композицијама: * Која животиња у композицијама је дочарана дубоким а која високим тоновима? * Повезати у задатку линијама животиње са речима које их описују. * Уочити која је композиција спора, а која брза?   Обрада песме „На крај села”:   * Слушање песме „На крај села”. * Обрада текста песме. Учитељ/ учитељица прво читају текст песме а ученици затим понављају изговор текста заједно са учитељем/ учитељицом поступно, стих по стих. * Ученици певају затим песму заједно са учитељем/ учитељицом поступно, строфу по строфу. * Одабрати доступне инструменте, поделити ученике у три групе, а затим певати и свирати заједно песму „На крај села” |
| Завршни део часа (10 минута) |
| Решавање два ребуса из лекције:   * Решење првог ребуса је **високо**. * Решење другог ребуса је **дубоко**.   Бојење кућица на илустрацији у лекцији. Уочити правило бојења:   * Најнижа кућица се боји жутом бојом. * Средња кућица се боји плавом бојом. * Највиша кућица се боји црвеном бојом. |
| Активности ученика: |
| Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |

|  |
| --- |
| Изглед табле: |

|  |
| --- |
| *Тонови могу бити дубоки и високи.*  *Мелодија представља низ тонова који чине заједничку целину.* |