**ПРИПРЕМА ЗА ЧАС БРОЈ 30**

|  |  |
| --- | --- |
| **Наставна тема:** | Извођење, слушање музике и музичко стваралаштво |
| **Наставна јединица:** | Музички улов |
| **Тип часа:** | обрада |
| **Циљ часа:** | * Развој маште и стваралачких способности ученика. * Упознавање са новим музичким садржајима. * Неговање способности извођења музике (певање/свирање). * Стицање навике слушања музике. |
| **Очекивани исходи на крају часа:** | * ствара звучне ефекте, покрете уз музику, мању ритмичку целину помоћу различитих извора звука, ритмичку пратњу за бројалице, песме и музичке игре помоћу различитих извора звука, музичко питање и одговор на ритмичким удараљкама, једноставну мелодију на краћи задати текст; * препозна музички почетак и крај и понављање теме или карактеристичног мотива у слушаном делу; |
| **Наставне методе:** | монолошка, дијалошка, рад на тексту, демонстративна , игровне активности |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни, |
| **Међупредметно повезивање:** | Српски језик, ликовна култура, свет око нас |

ТОК ЧАСА

|  |
| --- |
| Уводни део часа |
| У уводном делу часа обновити са ученицима до сада научене бројалице, песме и музиче игре. |
| Главни део часа |
| Учење нове песме започети тако што учитељ/учитељице изражајно пева песму „Рибар”.  Увежбати изражајно певање песме.Учитељ/учитељица након ове активности објашњава правила музичке игре Рибар:  Изаберите „рибара” и три ученика који ће му помагати. Остали ученици нека стану један до другог тако да формирају круг. „Рибар” стоји у средини круга са завезаним очима и забацује штап за пецање. Док ученици певају песму, крећу се лаганим корацима у круг и један другом додају рибу, рака и жабу од картона. У току певања један од играча качи „улов” о „удицу”. Када се песма заврши, „рибар” треба да погоди шта је упецао. У погађању му помажу три играча која стоје ван круга и свирају музичке инструменте који дочаравају улов (као што је приказано на сликама испод). Уколико је улов риба, играч свира звечке. Уколико је улов рак чуће се штапићи, а уколико је улов жаба чуће се триангл.  Ученик чији инструмент представља „улов” треба да одсвира краћи задати мотив на инструменту:  На основу звука инструмента рибар треба да погоди шта је упецао, а онда да промени улогу са играчем који је закачио „улов”.  Ученици ову игру изводе помоћу унапред израђених реквизита за пецање и музичког инструмента триангл. |
| Завршни део часа |
| У завршном делу часа објаснити ученицима правила игре „Препознај ме по гласу”. Један ученик стоји леђима окренут остатку одељења. Неко из одељења нека запева стих „рега, рега, квак”, а задатак окренутог детета је да препозна чији је то глас.  Када погоди ко је отпевао, прелази у групу са осталим ученицима, а задатак преузима дете које је певало. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду * сам процењује свој напредак |
| Активности наставника: |
| * редовно пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке * подстиче ученике на учење, извођење музике и музике игре |
| Начин провере остварености исхода: |
| Успешно извођење научене песме и музичке игре. |
| Изглед табле: |
| *Триангл је ударачки инструмент који се састоји од металног штапића и металне цеви у облику отвореног троугла. Тон настаје ударањем штапића о триангл.* |