**ПРИПРЕМА ЗА ЧАС БРОЈ 9**

|  |  |
| --- | --- |
| **Наставна тема:** | Извођење музике, слушање музике, |
| **Наставна јединица:** | Музика нас спаја |
| **Тип часа:** | обрада, обнављање |
| **Циљ часа:** | * Развој маште и стваралачких способности ученика. * Стицање навике слушања музике. * Неговање способности извођења музике (певање/свирање). * Упознавање са новим музичким садржајима. |
| **Очекивани исходи на крају часа:** |  |
| **Наставне методе:** | монолошка, дијалошка, рад на тексту, демонстративна , игровне активности |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни, рад у паровима, индивидуални и комбиновани. |
| **Међупредметно повезивање:** |  |

ТОК ЧАСА

|  |
| --- |
| Уводни део часа |
| У уводном делу часа обновити са ученицима песму „Брате Иво”.  Подсетити се појма успаванка. Слушати са ученицима одабране успаванке. |
| Главни део часа |
| Учитељ/учитељица објашњава ученицима да се музика изводи:  певањем, самостално или у групи;  свирањем, самостално или у групи;  певањем, уз пратњу једног или више музичких инструмената.  Учитеља/учитељице пушта примере за слушање музике:  a) „Радецки марш”, Јохан Штраус  б) „Хумореска”, Антоњин Дворжак  в) „Осу се небо звездама”, Стеван Стојановић Мокрањац  г) „О соле мио”, наполитанска песма  д) „Турски марш”, Волфганг Амадеус Моцарт  Подстиче ученике да уоче како се изводи музика у слушаним примерима.  Задаје им задтак да ако су раније чули неки од ових примера, заокруже слово испред назива композиције.  Објашњава ученицима да да група певача који заједнички певају се назива хор. Хор може бити мушки, женски, мешовити и дечји.  Објашњава да појам марш значи музичко дело које се најчешће свира на војним парадама, али се може чути и у уметничкој музици.  Такође објашњава да је хумореска музичко и књижевно дело шаљивог карактера.  Након ове активности пустити ученицима композицију „У Будиму граду”, Стевана Стојановића Мокрањаца.  Поставити ученицима питања:   * Која врста хора изводи песму „У Будиму граду”? * Да ли је ова песма брза или спора? * Којом јачином хор пева на почетку, а којом на крају песме?   Упутити ученике да заокруже слово испред тачног одговора:  а) на почетку гласно, на крају тихо;  б) на почетку тихо, на крају гласно.  Следећа активност је учење нове бројалице „Кока и пилићи”. Након увежбавања бројалице заједно са ученицима изабрати ко ће бити солиста. Остатак групе нека буде хор.  Песму „Кока и пилићи” извести певајући и свирајући даире на означеним местима.  Када завршите песму, одаберите новог солисту и изведите је поново.  Упутити ученике у нов појам: *Солиста*  Када неко пева сам или уз пратњу других певача или музичких инструмената назива се солиста.  Пратњу на песми ученици могу да одсвирају на инструменту који су правили код куће |
| Завршни део часа |
| У завршном делу часа, након певања, ученици решавају задaтак:  Заокружи у песми „Кока и пилићи” речи које се певају дуже од осталих. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду * сам процењује свој напредак |
| Активности наставника: |
| * редовно пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке * подстиче ученике на учење нове бројалице и активно слушање музике |
| Начин провере остварености исхода: |
| Успешност одговора на постављена питања. |
| Изглед табле: |
| *Када неко пева сам или уз пратњу других певача или музичких инструмената назива се солиста.*  *Група певача који заједнички певају се назива хор. Хор може бити мушки, женски, мешовити и дечји.*  *марш – музичко дело које се најчешће свира на војним парадама, али се може чути и у уметничкој музици*  *хумореска – музичко и књижевно дело шаљивог карактера* |