**ПРИПРЕМА ЗА ЧАС БРОЈ 26**

|  |  |
| --- | --- |
| **Наставна тема:** | Извођење и слушање музике |
| **Наставна јединица:** | Ускршња радост |
| **Тип часа:** | обрада |
| **Циљ часа:** | * Овладавање вештином извођења музике кроз певање и свирање. * Упознавање са новим музичким садржајима. * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. * Развој маште и стваралачких способности ученика. |
| **Очекивани исходи на крају часа:** | * повезује почетне тонове песама- модела и једноставних наменских песама са бојама, ритам са графичким приказом; * пева по слуху песме различитог садржаја и расположења; * ствара звучне ефекте, покрете уз музику, мању ритмичку целину помоћу различитих извора звука, ритмичку пратњу за бројалице, песме и музичке игре помоћу различитих извора звука; |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Свет око нас, Верска настава, Ликовна култура |

ТОК ЧАСА

|  |
| --- |
| Уводни део часа (5 минута) |
| Упознавање ученика са обичајима Ускрса, највећег хришћанског празника. |
| Главни део часа (35 минута) |
| Обрада бројалице „Ко-ко, ко-ко да”:   * Читање текста песме. * Одређивање дела текста који чита једна група ученика, а преостали део текста који изговара кока чита друга група ученика. * Креативан рад- музичко стваралаштво: Компоновање мелодије на одговарајући текст у бројалици.   Обрада песме „Људи ликујте”:   * Слушање песме. * Препознавање врсте хора и врсте људских гласова у песми   Обрада песме „Сол ми дај”:   * Слушање песме „Сол ми дај”. * Обрада текста песме. Учитељ/ учитељица прво читају текст песме а ученици затим понављају изговор текста заједно са учитељем/ учитељицом поступно, стих по стих. * Ученици затим певају песму заједно са учитељем/ учитељицом поступно, строфу по строфу. * Свирање песме на музичком инструменту звечке и штапиће уз једноставну ритмичку пратњу. Поделити ученике у две групе. Једна група свира штапиће а друга звечке, као што је приказано у тексту песме. * Објашњење да почетни слог песме сол, представља ноту сол у солмизацији, музичкој нотацији, као и да је на музичком инструменту металофону нота сол обележена црвеном бојом. * Обраћање пажње на трајање нота у песми. Одређивање места у песми где су дуге ноте а на ком месту су кратке ноте. * Упознавање ученика са кретањем мелодије у песми „Сол ми дај”, као и са новим музичким појмом скоковита мелодија. |
| Завршни део часа (5 минута) |
| Поновити изговарање бројалице „Ко-ко, ко-ко да” и поновити певање песме „Сол ми дај” |
| Активности ученика: |
| * Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| * Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |