**ПРИПРЕМА ЗА ЧАС БРОЈ 19**

|  |  |
| --- | --- |
| **Наставна тема:** | Слушање и извођење музике |
| **Наставна јединица:** | Музички бонтон |
| **Тип часа:** | обрада, обнављање |
| **Циљ часа:** | * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. |
| **Очекивани исходи на крају часа:** | * поштује договорена правила понашања при слушању музике; |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Ликовна култура |

ТОК ЧАСА

|  |
| --- |
| Уводни део часа (5 минута) |
| Упознавање ученика са појмом музички бонтон, поштовањем правила лепог понашања док се слуша музика.  Поразговарати са ученицима:  Где све могу да слушају музику?  Да ли су били некада на неком концерту или у позоришту, и какви су њихови утисци? |
| Главни део часа (30 минута) |
| Објашњење лепог и културног понашања на концерту и како се слуша музика:   * На концерт се долази свечано и пристојно обучен. То је важан и свечани тренутак. Својим облачењем одајемо поштовање музичкој институцији у коју улазимо. * Долази се мало раније, да се не би каснило. Ко касни омета извођење и публику својим уласком у салу и ремети мир. * Непристојно је јести и пити на концерту, јер се и на тај начин ометају извођачи на сцени и скреће се пажња публици са емотивног музичког доживљаја. * Обавезно треба искључити звук на мобилном телефону, јер звук телефона највише може да деконцентрише извођаче на сцени, који могу погрешно да одсвирају или отпевају започету музичку деоницу. * На концерту треба удобно сести, слушати музику, посматрати извођаче на сцени и препустити се емотивном доживљају. Није дозвољено да се прича јер се тиме ометају извођачи и публика. * На концерту се аплаудира пре почетка извођења дела, у тренутку када извођачи излазе на сцену, као и после завршетка композиције, када се одаје почаст извођачима и награђују за емотивни доживљај који су пружили публици.   На сваком великом концерту постоје људи из обезбеђења, који могу да удаље из свечане сале свакога ко не поштује правила лепог понашања на концерту. |
| Завршни део часа (10 минута) |
| Бојење сликовнице и анализа културног понашања и правилног начина примењивања правила музичког бонтона. Ученици треба да обоје на слици у лекцији публику која се културно понаша. Поразговарати о значају и важности поштовања лепог понашања. |
| Активности ученика: |
| * Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/учитељица, заједнички решавају задатке и одговарају на постављена питања. |
| Активности наставника: |
| * Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |