**ПРИПРЕМА ЗА ЧАС БРОЈ 2**

|  |  |
| --- | --- |
| **Наставна тема:** | Извођење и слушање музике |
| **Наставна јединица:** | Моја друга кућа |
| **Тип часа:** | обрада |
| **Циљ часа:** | * Овладавање вештином извођења музике кроз певање и свирање. Упознавање са новим музичким садржајима. * Стицање навике слушања музике. |
| **Очекивани исходи на крају часа:** | * изговара у ритму уз покрет бројалице; * поштује договорена правила понашања при слушању музике; |
| **Наставне методе:** | монолошка, дијалошка, рад на тексту, демонстративна, игровне активности |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни, рад у паровима, индивидуални и комбиновани. |
| **Међупредметно повезивање:** | српски језик, ликовна култура |

ТОК ЧАСА

|  |
| --- |
| Уводни део часа |
| Час започети разговором о првом дану школе. Ученицима поставити следећа питања:   * Попричај са другом/другарицом из клупе о првом дану у школе. * Шта би урадио/урадила уколико су твој друг или другарица заборавили ужину? * Коју песму највише волиш да певаш? |
| Главни део часа |
| Извести ученицима бројалицу „Школско звоно”. Након тога дати упутство ученицима да текст бројалице изговарају јасно и разговетно тапшући дланом о длан на означеним местима.  Увежбати бројалицу „Школско звоно”. Бројалицу вежбати стрпљиво док сви ученици не утврде текст и тапшање о длан на назначеним местима.  Пустити ученицима песму „Ау што је школа згодна” (Извођач: Милорад Мандић Манда Текст: Љубивоје Ршумовић)  Након слушања песме Ау што је школа згодна учитељ/учитељица поставити питања:   * Зашто се радујете поласку у школу? * Шта би урадио/урадила уколико су твој друг или другарица заборавили ужину? * Коју песму највише волиш да певаш?   Након разговора мотивисати ученике да у свескама нацртају свој доживљај песме. |
| Завршни део часа |
| У завршном делу часа упутити ученике да ураде задатак из уџбеника на 9. страни. Помози ђаку да нађе пут до школе. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду |
| Активности наставника: |
| * редовно пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке * подстиче ученике на учење нове бројалице и активно слушање музике |
| Начин провере остварености исхода: |
| Успешно извођење обрађене бројалице. |