**ПРИПРЕМА ЗА ЧАС БРОЈ 29**

|  |  |
| --- | --- |
| **Наставна тема:** | Извођење музике, слушање музике |
| **Наставна јединица:** | Природа пева |
| **Тип часа:** | обрада |
| **Циљ часа:** | * Развој маште и стваралачких способности ученика. * Упознавање са новим музичким садржајима. * Неговање способности извођења музике (певање/свирање). * Стицање навике слушања музике. |
| **Очекивани исходи на крају часа:** | * изговара у ритму уз покрет бројалице; * повезује музичко дело у односу на њему блиске ситуације, врсту гласа и боју инструмента са карактером дела; * поштује договорена правила понашања при слушању музике; |
| **Наставне методе:** | монолошка, дијалошка, рад на тексту, демонстративна , игровне активности |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | српски језик, ликовна култура |

ТОК ЧАСА

|  |
| --- |
| Уводни део часа |
| Учитељ/учитељица упознаје ученике са новим поглављем у уџбенику „Нека увек буде песма”. Упућује их да ће у овом поглављу научити:   * нове музичке игре; * како да направе нови ударачки инструмент; * који уређаји се користе за слушање музике; * која је улога музике у цртаним и анимираним филмовима; * како да створе звучну причу.   Након упознавања са новим поглављем пушта ученицима песму „Ал’ је леп овај свет” |
| Главни део часа |
| После слушања песме учитељ/учитељица са ученицима води разговор на тему природе. Разговор поткрепити питањима:   * Да ли волиш природу? Опиши каква је природа лети. * Која је твоја омиљена активност у природи? * Да ли чуваш природу? * Попричај са друговима и другарицама из одељења на који начин се чува природа и због чега је то важно. * Шта осећаш док слушаш песму „Ал’ је леп овај свет”? Заокружи речи које најбоље описују твоја осећања.   Ученици у уџбенику заокружују речи по избору - спокој / туга / радост / срећа / љутња / страх  Учитељ изводи ученицима бројалицу „Плива патка преко Саве”.  Помаже ученицима да увежбају изражајно извођење бројалице. Након тога дели ученике у три групе и помаже им у избору музичког инструмента на којем ће свирати бројалицу као што је приказано у тексту.  Следећа активност је слушање композиције Четири годишња доба – Лето Антонија Вивалдија.  Задати ученицима да препознају ко изводи композицију „Лето”.  Којим темпом је изведена ова композиција? И да обоје музички инструмент који се истиче у композицији „Лето”. Зченици треба да обоје виолину. |
| Завршни део часа |
| У завршном делу часа ученици решавају ребус са 68. стране. Решење ребуса је ЛЕТО.  Задати домаћи задатак ученицима да код куће направе тријангл. Учитељ/учитељица објашњава ученицима како се прави триангл. За то користи упутство са 71. стране уџбеника:  Нагластити ученицима да се триангл прави уз помоћ одраслих особа. Од материјала је потребан дужи комад дебље жице и канап. За метални штапић треба исећи један део жице. Остатак жице треба савити у отворени троугао тако да се добију једнаке странице. За свирање триангла потребно је завезати парче канапа за врх троугла. Такође, уз помоћ учитеља/учитељице на часу ликовне културе треба направити штап са удицом, рибу, рака и жабу који ће се користити у музичкој игри „Рибар”. Упутство за израду се налази исто на 71. страни уџбеника. |
| Активности ученика: |
| * активно приступа учењу новог градива и изради задатака на часу * практично примењује стечена знања * активно учествује у раду * сам процењује свој напредак |
| Активности наставника: |
| * редовно пратити рад и залагање ученика на часу * подстиче код ученика развој мишљења и разумевања * охрабрује, помаже и подстиче ученике * омогућити ученицима да сами изводе закључке о слушаном делу * подстиче ученике на учење бројалице и активно слушање музике |
| Начин провере остварености исхода: |
| Успешност извођења нове бројалице. |