**ПРИПРЕМА ЗА ЧАС БРОЈ 22**

|  |  |
| --- | --- |
| **Наставна тема:** | Извођење музике, слушање музике и музичко стваралаштво |
| **Наставна јединица:** | Песма мога краја |
| **Тип часа:** | обрада |
| **Циљ часа:** | * Овладавање вештином извођења музике кроз певање, играње и свирање. * Упознавање са новим музичким инструментом и новим музичким садржајима. * Развијање интересовања и љубави према музици кроз индивидуално и колективно музичко искуство којим се подстиче развијање креативности, естетског сензибилитета и духа заједништва, као и одговорног односа према очувању музичког наслеђа и културе свога и других народа. |
| **Очекивани исходи на крају часа:** | * пева по слуху уз покрет народне песме, музичке игре * пева по слуху песме различитог садржаја и расположења; * ствара звучне ефекте, покрете уз музику, мању ритмичку целину помоћу различитих извора звука, ритмичку пратњу за бројалице, песме и музичке игре помоћу различитих извора звука |
| **Наставне методе:** | демонстративна метода, разговор |
| **Наставна средства:** | Текстуална, визуелна, аудио-визуелна, мануелна |
| **Облици рада:** | фронтални, групни |
| **Међупредметно повезивање:** | Физичко васпитање |

ТОК ЧАСА

|  |
| --- |
| Уводни део часа (5 минута) |
| Упознавање ученика са појмом народна песма. Народна песма нема аутора јер је настала у народу. Често се преносила усменим путем, са колена на колено.  Поразговарати са ученицима:   * Који се обичаји поштују у њиховом крају? * Који се све музички инструменти могу чути у народној музици? |
| Главни део часа (35 минута) |
| Обрада песме „Ситна је киша падала”:   * Слушање песме „Ситна је киша падала”. * Обрада текста песме. Учитељ/ учитељица прво читају текст песме а ученици затим понављају изговор текста заједно са учитељем/ учитељицом поступно, стих по стих. * Ученици затим певају песму заједно са учитељем/ учитељицом поступно, строфу по строфу * Свирање песме уз помоћ музичких инструмената. Поделити ученике у две групе. Једна група свира даире, а друга бубањ. Свирати и певати песму „Ситна је киша падала”, као што је приказано у тексту песме, поштовати тачан изговор текста и тренутак када треба прецизно да свирају одређени назначени инструменти.   Обрада песме „Игра скакавца", Боре Дугића:   * Слушање песме „Игра скакавца”. * Упознавање ученика са фрулом, новим музичким инструментом. * Ученици треба да препознају ко прати солисти на фрули у овој песми: Хор, оркестар или хор и оркестар.   Обрада народне игре из Србије „Ерско коло”:   * Објашњење значења појма коло и начин на који се игра. * Групно певање песме „Ерско коло”. Поступно савладавање музичких деоница уз понављања. * Учитељица/ учитељ показује корака за „Ерско коло”, а затим групно сви заједно играју и певају. |
| Завршни део часа (5 минута) |
| Упознавање ученика са појмом народна ношња, као и делова из којих се састоји. Објаснити ученицима непознате речи, које означавају одевне предмете |
| Активности ученика: |
| * Ученици пажљиво слушају звучне примере, певају и изводе музику на одговарајућим ритмичким инструментима, активно прате инструкције и садржај на које им указује учитељ/ учитељица, заједнички решавају задатке и одговарају на постављена питања. |
| Активности наставника: |
| * Припрема садржај за обраду новог градива, поставља питања и задатке везан за садржај лекције, припрема звучни и визуелни материјал неопходан за реализацију задатих звучних примера, усмерава и мотивише ученике у избору адекватног музичког садржаја, подучава ученике у извођењу музичког делази усмерава на правилан рад приликом музичког стваралаштва који је везан за индивидуални или групни рад, реализује одговарајуће музичке активности, прати активност ученика и вреднује њихово залагање на часу. |
| Начин провере остварености исхода: |
| Вредновање успешности извођења музичких дела и успешности урађених задатака. |
| Изглед табле: |
| *Народна ношња је одећа која се некада давно носила сваки дан. Сваки народ има своју народну ношњу. У неким крајевима наше земље и данас се носе делови народне ношње.* |